Na temelju članka 300. stavka 2. Zakona o sigurnosti prometa na cestama („Narodne novine“, broj: 67/2008., 48/2010. – Odluka Ustavnog suda Republike Hrvatske, 74/2011., 80/2013., 158/2013. – Odluka i Rješenje Ustavnog suda Republike Hrvatske, 92/2014., 64/2015., 108/2017., 70/2019. i 42/2020.) ministar unutarnjih poslova donosi

**RJEŠENJE**

**O IZMJENI I DOPUNAMA RJEŠENJA**

**O UTVRĐIVANJU CIJENA OBRAZACA, REGISTARSKIH, POKUSNIH, PRENOSIVIH I IZVOZNIH PLOČICA**

**Članak 1.**

U Rješenju o utvrđivanju cijena obrazaca, registarskih, pokusnih, prenosivih i izvoznih pločica („Narodne novine“, broj: 58/16. i 130/17.) u točki I. stavku 1. podtočka 1. mijenja se i glasi:

„

|  |  |  |
| --- | --- | --- |
| 1. | Obrazac vozačke dozvole – redovni postupakObrazac vozačke dozvole – redovni postupak - koja se na zahtjev podnositelja zahtjeva za izdavanje vozačke dozvole dostavlja na adresu prebivališta ili boravišta podnositelja zahtjeva Obrazac vozačke dozvole – ubrzani postupakObrazac vozačke dozvole – žurni postupak | 151,00 kn181,00 kn200,00 kn450,00 kn |

„.

**Članak 2.**

Iza točke III. dodaje se točka III.a koja glasi:

''III.a

Cijena registarskih pločica iz točke II. ovog Rješenja izrađenih pojedinačno s unaprijed zadanom brojčanom i slovnom oznakom (po narudžbi), u žurnom postupku u roku od 48 sati od dana podnošenja urednog zahtjeva u stanici za tehnički pregled vozila na području Grada Zagreba, odnosno 96 sati od dana podnošenja urednog zahtjeva u stanici za tehnički pregled vozila izvan područja Grada Zagreba, iznosi 650,00 kuna za par, odnosno 400,00 kuna za komad.''.

**Članak 3.**

Iza točke IV. dodaje se točka IV.a koja glasi:

''IV.a

Cijena registarskih pločica po izboru iz točke IV. ovog Rješenja u žurnom postupku u roku od 48 sati od dana odobrenja ministarstva nadležnog za unutarnje poslove urednog zahtjeva podnesenog u stanici za tehnički pregled vozila na području Grada Zagreba, odnosno 96 sati od dana odobrenja urednog zahtjeva podnesenog u stanici za tehnički pregled vozila izvan područja Grada Zagreba, iznosi 3.000,00 kuna za par, odnosno 2.300,00 kuna za komad.''.

**Članak 4.**

Iza točke V. dodaje se točka V.a koja glasi:

''V.a

Cijena registarskih pločica za oldtimere iz točke V. ovog Rješenja u žurnom postupku u roku od 48 sati od dana podnošenja urednog zahtjeva u stanici za tehnički pregled vozila na području Grada Zagreba, odnosno 96 sati od dana podnošenja urednog zahtjeva u stanici za tehnički pregled vozila izvan područja Grada Zagreba, iznosi 650,00 kuna za par, odnosno 400,00 kuna za komad.''.

**Članak 5.**

Iza točke VI. dodaje se točka VI.a koja glasi:

''VI.a

Cijena registarskih pločica koje se izdaju s istim oznakama ali na obrascu s EU logom iz točke VI. ovog Rješenja u žurnom postupku u roku od 48 sati od dana podnošenja urednog zahtjeva u stanici za tehnički pregled vozila na području Grada Zagreba, odnosno 96 sati od dana podnošenja urednog zahtjeva u stanici za tehnički pregled vozila izvan područja Grada Zagreba, iznosi 650,00 kuna za par, odnosno 400,00 kuna za komad.''.

**Članak 6.**

Iza točke VII. dodaje se točka VII.a koja glasi:

''VII.a

Cijena registarskih pločica za vozila diplomatskih i konzularnih predstavništva i cijena dopunske pločice za vozila diplomatskih i konzularnih predstavništva iz točke VII. ovog Rješenja u žurnom postupku u roku od 48 sati od dana podnošenja urednog zahtjeva u stanici za tehnički pregled vozila na području Grada Zagreba, odnosno 96 sati od dana podnošenja urednog zahtjeva u stanici za tehnički pregled vozila izvan područja Grada Zagreba, iznosi 650,00 kuna za par, odnosno 400,00 kuna za komad.''.

**Članak 7.**

Iza točke IX. dodaje se točka IX.a koja glasi:

''IX.a

Cijena prenosivih pločica iz točke IX. ovog Rješenja u žurnom postupku u roku od 48 sati od dana podnošenja urednog zahtjeva u Policijskoj upravi zagrebačkoj, odnosno 96 sati od dana podnošenja urednog zahtjeva u drugim policijskim upravama odnosno postajama, iznosi 650,00 kuna za par, odnosno 400,00 kuna za komad.''.

**Članak 8.**

Ovo Rješenje stupa na snagu osmoga dana od dana objave u „Narodnim novinama“.

Klasa:

Urbroj:

Zagreb, Ministar

 dr. sc. Davor Božinović